钦定古今图书集成/历象汇编/岁功典/第008卷 > 《时令论上》柳宗元
## 钦定古今图书集成/历象汇编/岁功典/第008卷 > 《时令论上》柳宗元

《吕氏春秋？十二纪》，汉儒论以为《月令》，措诸礼以为大
法焉。其言有十二月七十有二候，迎日步气，以追寒
暑之序，类其物宜而逆为之备，圣人之作也。然而圣
人之道，不穷异以为神，不引天以为高，利于人，备于
事，如斯而已矣。观《月令》之说，苟以合五事，配五行，而
施其政令，离圣人之道不亦远乎？凡政令之作，有俟
“时而行之者，有不俟时而行之者。是故孟春修封疆，
端径术，相土宜，无聚大众。季春利堤防，达沟渎，止田
猎，备蚕器，合牛马，百工无悖于时。孟夏无起土功，无
发大众，劝农勉人。仲夏班马政，聚百药。季夏行水杀
草，粪田畴，美土疆土功，兵事不作。孟秋纳材苇。仲秋
劝人种麦，季秋休百工，人皆入室，具衣裘。举五榖之
要，合秩刍，养牺牲，趋人收敛，务蓄菜，伐薪为炭。孟冬
筑城郭，穿窦窖，修囷仓，谨盖藏，劳农以休息之。收水
泽之赋。仲冬伐木取竹箭。季冬讲武习射御，出五榖
种，计耦耕，具田器。合诸侯，制百县轻重之法，贡职乏
数。”斯固俟时而行之，所谓敬授人时者也。其馀郊庙
百祀，亦古之遗典，不“可以废。”诚使古之为政者，非春
无以布德和，令行庆施惠，养幼少，省囹圄，赐贫穷，礼
贤者；非夏无以赞杰俊，遂贤良，举长大，行爵出禄，断
薄刑，决小罪，节嗜欲，静百官。非秋无以选士厉兵，任
有功，诛暴慢，明好恶，修法制，养衰老，申严百刑，斩杀
必当；非冬无以赏死事，恤孤寡，察阿党，易关巿，来商
旅，审“门闾，正贵戚近习，罢官之无事者，去器之无用
者，则其阙政亦以繁矣。斯固不俟时而行之者也。变
天之道，绝地之理，乱人之纪，舍孟春则可以有事乎？
作淫巧以荡上心，舍季春则可以为之者乎？夫如是，
内不可以纳于君心，外不可以施于人事，勿书之可
也。”又曰：“反时令则有飘风暴雨、霜雪水潦”大旱，沈阴
氛雾，寒暖之气，大疫，风欬，鼽嚏，疟寒，疥疠之疾，螟蝗，
五谷瓜瓠果实不成，蓬蒿藜莠并兴之异，女灾胎夭
伤，水火之讹，寇戎来入相掠，兵革并起，道路不通，边
境不宁，土地分裂，四鄙入堡，流亡迁徙之变，若是者，
特《瞽史》之语，非出圣人者也。然则夏后、周公之典逸
矣。